Interpellasjon: Kommunen som garantist for boliglån

Boligmarkedet er knallhardt for de unge. Det å komme seg inn på boligmarkedet avgjøres i stor grad om du har foreldre som kan stille som garantister eller ikke. Dette er med å opprettholde store forskjeller i samfunnet.

Vi mener at det ikke skal stå på foreldrene dine om du får mulighet til å kjøpe din første bolig eller ikke. Derfor burde kommunen kunne stille som garantister for folk med betalingsevne, men som mangler egenkapital.

# Forslag til vedtak:

Kommunestyret ber kommunedirektøren utrede mulige løsninger for at kommunen skal kunne stille som garantister for folk som mangler egenkapital, men som har betalingsevne.